Helsingi börs alustas tänast kauplemispäeva oodatult langusega. Järjekordse pessimismilaine tekitas Nasdaqi eile järjekordne kukkumine ning Nokia aktsia sulgumine New Yorgis Helsingi sulgemistasemest madalamal.
Kell 11:35 oli HEX-indeks liikunud 1,68 protsendiga miinusesse 7962,01 punkti tasemele kukkudes seega taas allapoole psühholoogiliselt olulist 8000 punkti piiri. Langusmeeleolusid süvendab veel ka indikatsioon Nasdaq 100 indeksifutuuridest, millede praegune liikumine annab tõestust võimalikust Nasdaqi avanemisest miinuses.
Nokia aktsia oli kell 11:35 liikunud 2,64 protsenti madalamale 23,95 eurole. New Yorgis sulgus Nokia eile arvestuslikult 23,79 euro tasemel.
Sonera aktsia oli samaks ajaks langenud 0,68 protsenti 11,71 eurole. USAs sulgus Sonera eile arvestuslikult 11,81 euro tasemel.
Eilse kauplemispäeva lõpetas Helsingi börsi üldindeks HEX 0,7 protsenti madalamal 8098,07 punktil.